Suomen Uimaopetus- ja Hengenpelastusliitto varoittaakin nyt kauniiden ulkoilusäiden aikaan heikoista jäistä.

– Sää on vaihdellut melkoisesti viime viikkojen aikana, mikä on omiaan jättämään jäähän esimerkiksi vaikeasti havaittavia railoja. Se, että jäällä liikkuu muitakin, ei välttämättä ole merkki turvallisuudesta, etenkään, jos ei itse tunne kyseisen alueen virtauksia tai muita mahdollisia vaaranpaikkoja.

